
MÄZUL 1999 
O Volapükaflens Löfik ! 


Ko blesir mödik glidob olis dönu. Tim pasetikon vifiko de dabükot bal jü ut okömöl, 
pato ven mul labon te delis teldegjöl ! 


Enu egetob penedi de Cifal, kel vilom cälön vicifali nulik. Pösod at muton sio 
labön noli legudik Volapüka, binön lanälan lükonfidik, i dalabön timi saidik ad dedietön 
mufe. Kin cedon - li, das baiädon flagis at ? Soman penonös begö! söle Brian R. Bishop, 
Zänabür Volapüka, 155 Leighton Avenue, LEIGH-ON-SEA, Essex, SS9 1PX, Linglän. 


I reidan nulik, kel ebo elärnom Volapüki, sevabo: Hermann Bieber, 
Rennweger Ring 14, 97070 - WÜRZBURG, Deutän, vilem spodön ko flens votik in Volapük 
ad lölöfükön noli okik. Vilob ladöfiko benokömaglidön omi ini muf obsik. 


Ven dokan : Arie de Jong älautom eli „Gramat Volapüka,” ävilom lüükön 
pönopes pösodik püka nog pönopi bal, sevabo: „OG” - Ba anikans osagons :,no 
saidikons - li pònops, kels va dabinons ? Kikodo lüükön - li pönopis pluik ?” Reidobsös 
utosi, kelos epenom dokan 


„Cedü ob ba komandabos, ad lūūükön pönopes nog pönopi bal: og as pösod 
plubalid pōnopa pösodik, efe ad malön, das spikan dö ok it spiköl otüpo i diseinon 
lüspikäbi. If givüloy sinifi at pönope : og, tän pönop at malon in bainum : ob ud ol, ed in 
plunum : ob ed i, ob ed ols, obs ed ol, obs ed ols. Sams: Si! atos muton padunön. 
Benö! og kanogðv dunön atosi (= ob kanoböv dunön atosi ud ol). Ovisitogs omi (= ob 
ed ol ovisitobs omi; obs: ol ed ob ovisit- obs omi, ovisitob ko ol omi).” 


Ün yel 1931 jinos, das naböf pükik äbinon mu veütik, ämutoy binön ai 
kuratik pð spikam. No äviloy spikön vödis mödik, ven äkanoy notodön tikamagotis me vöds 
nemödik. Ün dels obsik buükoy jiniko taikosi, e seko fom at neai pägönon. Fümiko if 
lüükam löpik güo pidaopton, Volapük übinon pük teik bevünetik ad gebön fomi somik. Kisi 
cedons - li reidans obsik dö din at ? 


Ko atos, mutob finükön penedi obik, e spelob, das ojuitols dönu ninädi amulik ela 
„Sirkülapenäd”. 


Valikosi Gudikün Oles ed Olikanes ! 





I:18:99 
LIN _JIKUJÖRANA 


Ün del seimik pokatifans tel esevädükons odi. Pos tim nelunik, äsludons ad 
matikön. Za yel bal pos matikam, vom ämotof cili. Pals ädesirons mödikosi pro son at. 
Dasteif onas äbinon, das son id övedom pokatifan äs ons it. Ab äbinons vemo lügiks ven 
älogons, das pun cila no ömaifikon. Pid kion ! Nu cil onas neai övedon pokatifan. Do 
sanans anik äblufons ad maifükön nami cila, steifül alik äbinon nensekik. 


Too, ün del seimik, pals oma ävisitons profäsorani „B/egtikäli," lanavani famik, 
kel äxamom cili. Pos tik dibik, profäsoran esetirom pokagloki goldik oka ed äkipom 
oti fo logs cila. Du minuts anik cil älogedon pokagloki küpäliko e logs okik äprimons ad 
nidön pro tim balid dü lif brefik. Nevifiko, nevifiküno cil ätovom nami päfärmüköl lü 
pokaglok. Pals bofik omik änulälons va ösumom oni. Ästeifom ad sumön pokagloki 
goldik ini nam oka, ab nensekiko, bi doats päfärmükons. Ab nevifiko, nevifiküno, 
doats putüla äprimons ad maifükön, ed us in nam smalik oma, ekö! änidon lin 
jikujörana ! 





E VOBANS VOTIK - LI? 


Cif: Pösods liomödotik vobons -li in bür olik ? 
Vobükäb : Za laf onas ! 


CECECECECECECOECECECEE 


IN MUSED 


Dugan : E vasod et ta völ labon yelis kuratiko kilmil teldegvel. 
Visitan : Lio sevol - li atosi so kuratiko ? 
Dugan : Ven eprimob ad vobön in mused at, vasod älabon yelis 


kilmil, ed evobob is sis yels teldegvel. 


SVSASASASASASAASA SAAS ASAASAASAASASASNA 


SAP VEŬÜTIK 


Mon in pok völadon plu ka monem in kap. 

MÄR YAPÄNIK - SPÄR KO LINEG PESLITÖL (FINOT) 





VOLAPÜK RIGIK 
„Li-bizugols kesumön bäseti gletik, u 
bäseti smalik ?” 


Bofiks ägepükoms: ,Binobs mens bäl- 
edik, sikodo givolös obes bäseti 


smalik, ibo ba binom leitikum ad 


polön.” Also spär älegivom omes 
bäseti smalik, e ko at äbeginoms gol- 
ön lomavedo. 


Na enäkömoms domo, äviloms logön 
kisi bäset äninom. Ab ven emanifoms 
omi, ätuvoms ino - al süpitam gletikün 
- te golüdi e silefi, nobastonis e diledis 
de satinastöf perolinöl. 


E nu, ven äsumoms seo päked pos 
päked dinas jerik at, stok no evedom 
nemödikum. Vo divs in bäset äbinoms 
nedakuplik e bäledans gudik äbinoms 
süpito mens liegik. Jinilan badik, kel 
eslitof linegi spära elilof dö zid at e 
foviko ädafulom ladi badik ofa ko glöd 
e labasük; ädanotof kulädiko lä nilans 
al löd spära gudik e al veg kel ädukom 
us. Täno äsagof: .Ogolob i us,” e 
foviko ämotävof. 


Velato, spär älofom i bäseti bal gretik 
e bal smalik ofe al sevälam. Föviko 
edagleipof bäseti gletik, ibo äniludof, 
das at äninon divis nogo mödikum. 


Täno ägolof lomavedo polöl bäseti 
gletik su bäk ofa. Bölad at äbinom 
also vetik, äsif äpolof te stonis gletik, 
e te me töb gletik äkanof polön omi. 
Fino änakömof domo ti lafadeilöl. 
Ab ven ämanifof tegoti bäseta, tlup 
gletik lutikälas äbunom seo ta of, 
lefäloms okis su vom badik e ädislit- 


ofi in dedils mil. 


VOLAPÜK NULÄDIK 
„Buükols-li ad kesumön bäseti gretik, 
u bäseti smalik ?” 


Bofikans ägepükons: ,„Binobs mens bäl- 
dik, kodü atos givolös obes bäseti 


smalik, bo ba binon leitikum ad polön.” 


So spär älegivom omes bäseti smalik, e 
ko at äprimons ad golön lomio. 


Posä elükömons domio, ävilons logön 
kisi bäset äninükon. Ab ven emaifükons 
oni, ätuvons nino -ad süpäd gretikün - 
te goldini e largentini, bijutis e dilädis 
de satinastöf penürölöl. 


E nu, ven äsesumons päkedi pos päked 
dinas jerik at, stok ne evedom nemödik- 
um. Vo divs in bäset äbinons nedakup- 
abiks e bäldans gudik äbinons süpo mens 
liegik. Jinilädan badik, kel eslitof linegi 
spära elilof dö jenäd at e sunädo ädaful- 
on ladi badik oka ko mibön e labasuk; 

äseividof kuratiko lä nilädans lödi 

spära gudik e vegi, kel ädugon usio. 
Täno äsagof : „Ogolob i us,” e sunädo 

ämotävof. 


Verato, spär älofon i bäseti bal gretik e 
bali smalik ofe ad sevälön. Vifiko eda- 
gleipof bäseti gretik, ibä äniludof, das at 
äninükon divis nog mödikumis. 


Täno ägolof lomio polöl bäseti gretik su 
bäk oka. Bölad at äbinon so vetik, äsif 
äpolof te stonis gretik, e te me töb gretik 
äkanof polön oni. Fino älükömof lü dom 

ti lafadeadik. Ab ven ämaifükof tegoti 
bäseta, trup gretik späkas äsebunon ta of, 
lefälons okis su vom badik ed ädäslitons 

ofi in brekotils mil. 


(Lautan : Söl „Friedrich W._Krippner.”) 

KOMIP E MÄTARÖN TA LUPS (Q) 
FA GUSTAV HERMANN KLETKE 











Kolunan se rufotäns äkonom : „Ven ätopikob in rufot, in fagot liölas 
Linglänik kildeg de lödöp obik, kolunatop ze gretik votik nonik ädabinon, e 
nilädan nilikün oba älödom in fagot liölas plu degas de ob. Soal at äpliton obi 
mu vemo; ab ven poso ün novul muls ebo mäls ipasetikons, nendas ilogob 
meni seimik, äprimob ad senälön soalöfi boso tu vemiko, ed äsludob ad 
visitön nilädani. 


Äbinos neit koldülik ko munasviet kleilik; feifölo ägolob ve veg obik, 
ven süpiko ror dumik äbluvükon obi. Älölogob, len æævatafiv lup ästanon, kel 
ädasleiton me krals japik funi kapreola pilefanöl. Sosus älogon obi, ästopedon 
pë lufid oka, klülabiko ad vätälön, va no ömökonöv de ob zibi benosmekik 
zuik. Nim äbinon gretik ä nämik, ed ob äbinob saido stupik ad tadunön oni. 
If ifövoböv takediko vegami obik, ven äprimon ad murön, tän luveratiko no 
idemonöv fovo obi. 


Bold obik ämidugon obi ad jütön glöbi da skin onik. Ün timül jüta 
lup ädunon löpiobuni, e so änedrefob blöti, ed ätroivob te föfafuti ona. 
Äjutedon boatagolölo lü ob, e ror yamik oka sunädo päbegespikon fa lims 
votik lusoga okik. Töbo ifugob sui bim, kela letuigs äfomons foki, ed i 
fledülob güni obik, ven ya i lunims mu gretiks fol ästanons dis ob. 


mæ Äyamedons ed mäläkons lipis oksik; muds fomas bo äfulikons no 
nemödo ko salif sekü ledesir lü obasä loet benosmekik. Ädeibejütob bali 
trupa, ed äspelob, das mit ona ed ut kapreola ödetirädons küpäli kenimas 
ona de ob. Atos ye no äjenon, e voiko no äkanob menegidetükön onis, ibä 
lup e kapreol äbinons mägiks, du ob älabob logoti pinädik ä beno pinul- 
üdöli, e zuo bim ræäfraketon dub vet obik so ææmimaliko, das äkanons cedön 
doniosturi sunik oba, ön spetad seivön nätimiko obi asä dini pilonädöl. 
Soäsä tik äbinon, so äjenos; letuig, su kel äseadob deodo, ädäbrekon äsä 
rid, lekläravifiko ädofalob sui glun, ed älabob ebo nog timi, ad leadön falön 
güni ijütiköl, e ad tirön neifi se vead, ven lup gretikün ätatakon obi. In komip 
äreafob büiküno ad seadön sui bäk ona, ägleipob koapi ona me brads obik, e 
nu lüd e rol love od äprimons, du lups votik äjinons stebedön in lit muna 
takediko fini komipa. Fino lup äreifon obi dis ok, ed äcedob nu, das 
deadamadüp obik ökömon. Ägleipon me kluvs oka ini blöt obik, e me tuts 

oka ini jot detik obik, ed æämäkon obi somo, das atos äposbinükon retodis 
nekvänedovik. Val ebo ävedon boso dagik fo logs obik, ven lunim ad benofät 
oba süpiko ädageton tiketi votik, ävotükon tataki oka, älüvädon joti obik ed 
äprimon ad letirön klotis de koap obik. Atos äsavon obi, ibä ven ägleipon 
luhäti oba, ed äsenob snudi luimik onik len flom obik, ägleipob oni len gug, 
ed äprimob ad kötön ati go ziliko me neif oba. Älumudon nog balna ed 
ädosturon täno mufedölo ä rögölo sui glun. 


lperob bludi mödik, ab äsenälob too, das äplobob nog lölöfiko ta 
tataks lupas votik. Balidi ädofälob dub flap nämik ta nud onik me büt güna, 
keli dönu idasumob de glun. Älöükon fe oki nog balna, ab äbinon so 
msorditik e ælejekik, das äkanob gleipön oni len pödafuts onik, ræsvönön 
oni löpio, e jedön oni ta flenädan onik, kel nu kobü on ko ror dredabik 
äfugon; bofiks ämoikons in bimülem. Ab nu äsenob süpo fibi so vemiki, 
das ob labü vuns dub kold löliko istifiköls te töbiko ärivob ludomi obik, keli 
dü mul lölik bal no äfägob ad lüvön. 


(Ün mul okömöl, lautan bepenom mätarön okik ko lups sovadik) 





VÖDS TEFIK 
FIV pool MIMALIKO ominously 
FRAKETÖN to snap NEGIDETÜKÖN to prove wrong 
LÄKÖN to lick SORDITIK numb, unresponsive 
LEJEKIK terrified SVÖNÖN to swing 
LÜD wrestling TROIVÖN to shatter 
MÄKÖN to mark YAMEDÖN to growl, snarl 
opuoopoopooopoopooocoooooooooooooog 


SAP ALDELIK 
Vöd flenöfik neai pamojedon. 
Benosek binon täv, no lükömöp. 


Fam binon maskar, kel fidon logodi. 

SPIKOTAMALÄRNODS PRO SPANYÄNAPÜKANS (DIL BALID) 
LÄRNOD VELID 
LEIGOD 

Spikobsös dö lödacem obsik e dö ut elas „González. Atans binons flens 
obsik, kels Iödons zänodo zifa in dom pluuneplu leigöl ko ut obas. Ab Iödacem onas 
binon läs gretik ka obsik e labon möbis nemödikum. Labon ye göbapianodi, du ut 
obas binon pianod kösömik. | radionaparat mu gudik dabinon. Famül obsik ed ut 
elas „González ” löfons musigi. Pato jimatan obik pläyof pianodi vemo gudiko. 


Kipedof noatedis anik okik in maps e votikis in noatedaramar. Famùl „González ” 
no labon noatedis so mödikis äsä obs. Cils obik, pläs pianodons, pläyons i viäli 
e gitari. 


In lödacem elas „González ” söf no dabinon, kel binon sio in obsik, ab 
kovenastuls distöfik dabinons. Tapäd vemo gretik ä jönik dabinon us, e no mutoy 
glömön pänoti jönik sus radionaparat. 


LÄRNOD JÖLID 


SPIKOTIL VOTIK 


Kiöpo famül : „González ” lödon-li? 


Dom onsik sümon-li ko obsik [ut obas]? 


Kins binons-li in lödacem obsik, kelis no 
tuvoy in lödacem elas „González ? ” 


Kin pianodon-li in famül obsik ? 
pläyon-li pianodi in famül obsik?] 


[ü: Kin 


Pianod obsik binon-li leigo gretik äsä ut 
elas „González ?” 


Kanol-li pianodön ? 


Löfol-li musigi? 


Lödon in dom zänodü zif. 


Pluuneplu, ab lödacem olsik 
binon gretikum ka ut elas „González.” 


Bukaramar. 


Famül lölik pläyon pianodi, ab jimatan 
olik pläyof gudikumo ka votikans. Löfof 
musigi vemo. 


Nö! o söl! pianod olsik binon kösömik 
ed ut elas „González ” binon göba- 


pianod [ü: ed els „González ” labons 
göbapianodi]. 
Boso, ab no labob livüpi ad skilükön obi. 


Si! _löfob oni vemo. 

SE BIB SALUDIK. ...... 


Dönu Yesus äspikom ones in parabs; äsagom: ,Regän sülas sümon ad 
reg, kel ämeikom matedafidedi pro son okik, ed älesedom dünanis okik ad vok- 
ön utanis, kels pivüdons pro matedafided; ab no ävilons kömön. Dönu älesedom 
dünanis votik, ko komit: „ Sagolsöd vüdäbes: Ekö! fided obik pemökon, hobubs e 
veter pepinädüköl pepugons, e val binon blümik. Kömolsöd lü matedafided !”” 
Ab nes demöl atosi ägolons, balan lü läned okik, votan lü tedabüsid okik; e retans 
ägleipons dünanis omik, ed ämiträitons ed ädeidons omis. Nu reg et äzunikom, ed 
älesedom kriganis okik ad dadeidön sasenanis, ed ad lefilükön zifi onas. Täno 
äsagom dünanes okik : „Matedafided binon sio blümik, ab vüdäbs no ävöladons 
proat. Gololsöd lü traväröps vegas e vüdolsöd ad matedafided alutanis, 
kelis otuvols.” Dünans et nu ägoloms sui vegs, ed äblinoms valanis, kelis 
ätuvoms, badikanis e gudikanis. E tab matedafideda äbinon fulik me lotans. 
Ven nu reg änükömom ad lelogön lotanis lenseatöl, älogom us meni, kel 
no ilenükon matedaklotemi. Äsagom ome: „O flen! Lio ekömol-li isio nen 
matedaklotem ?’” Ed ämüätikon. Täno reg äsagom dünanes: ,Tanolsöd futis 
e namis omikis, lasumolsöd omi e jedolsöd omi ini dagöp plödikün! Us 
drenam e knir tutas odabinons. Ibä mödikans pevokons, ab nemödikans pevälons.” 


Täno farisetans äkobikoms ad vätälön, vio öbrulälükoms omi medü säk 
böladik. Älesedoms lü om tidäbis oksik ko slopans ela <Herodes> ad säkön ome: a) 
matan ! sevobs, das binol men veratiälik, das lejonol ma verat vegami Goda, e das 
demol neki; ibä binol men nesekidik. Sagolös kludo obes: Lio cedol-li? Pedälos-li 
ad pelön trip ilampöre, u no?’ Ab Yesus ädaseivom discini badik omsik. ed 
äsagom: , O simulans! Kio blufols-li obi? Dajonolsöd obe tripafenigi '” Äblinoms 
ome sikali. Ed äsäkom omes: „De kim magot at binon -li? E lio nüpenäd 
tonon-li ?” Äsagoms ome: „Atan binom lampör.” Täno äsagom omes: ,Givolsöd 
kludo lampöre utosi, kelos duton lü lampör, e Gode utosi, kelos duton lü God 
Ven äliloms atosi, ästunikoms, äzedoms omi, ed ämogoloms. 


(Se Gospul ma „„Matthaeus”) 


SAP FRUTIK 
Vikod dalabon fatis tum. Peräd binon nenpalan. (Graf „Ciano”) 

KAPOVÜL SÄRÄTÜKON ....... 


MATEMATANS DREDÖFIK 
Püns blägik deg jonons vio matematans epladoms oki in sirkül. Nümäd primon 
löpü sirkül:- 


DEL KINIK - LI ? 

Dels ven hiel „Kokod™” kanom sagön : „Adelo äbinon bal lugadelas oba” binons 
mudel (veräti no sagöli) e dödel (veräti ya sagöli); dels ven hiel „Kokud“ kanom 
sagön : „Adelo äbinon bal lugadelas oba” binons dödel (veräti no sagöli) e sudel 
(veräti ya sagöli). Del, ven bofikans omas kanoms sagön : „Ädelo äbinon bal luga- 
delas oba seko binon dödel. 


E KAPOVÜL RÄTÜKON OBIS DÖN! 





FENÄT KVADIK 

Siör Linglänik älabom cemi labü te fenät bal gretota pieds kil kvadik. Ab älabom 
logis fibik e fenät at ägivon tumödiki liti. Sekü atos etelefonom kapenani. Siör 
esagom ome, das mutom votükön fenäti, sodas givon mödoti te lafiki lita. Ab 
kapenan mutom dalabükön ai kvadiki fenäti, sevabo : vidoti piedas kil, i geiloti 
piedas kil. Lio eplöpom - li kapenan ad dunön osi ? (No edalom gebön u körtenis, u 
rulakötenis). 


POVS TAIK 
Povasirk sulüdik labon jölna plu glada, ka povasirk nolüdik. Sevol - li kodi atosa ? 


RAKETALEJEDÖPS 
Kikodo sistajons, (as el „Cape Canaveral,”) topons -li valemo in klimats tropik ? 


KRÄKÖ !! 
Botolöd vati levamik in vär gläta bigik, id in vär gläta slenik. Vär kelik bo 
odäbrekon - li ? 





STÄNS 
Stäns Pakistäna, Laljeräna e Tünisäna labon disini sököl :- 
Ab stelaviko dabinos-li bosi neverätik staböfik in tef at? 43 


